Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17670

b) Az a) pontban foglaltak figyelembe vételével az Annex foglalkozhat a tárgyhoz tartozó bármely kérdéssel, függetlenül attól, hogy az Egyezmény 26. cikkelye, vagy bármely más cikkelye foglalkozik-e azzal, vagy sem. Például, az Annex nem sérti az Egyezményt az által, ha foglalkozik más olyan államok jogaival és kötelezettségeivel, amely államok nem azonosak a lajstromozó állammal és azzal az állammal, amelyben a baleset bekövetkezett; Hasonlóképpen foglalkozhat az Annex azoknak a megfigyelőknek adandó jogokkal, akik a 26. cikkely szerint jogosultak arra, hogy "jelen" legyenek a vizsgálatnál. Ezek olyan kérdések, amelyről a 26. cikkely nem szól semmit. Az Annex ezen kívül foglalkozhat a 26. cikkely hatálya alá nem eső jellegzetességgel bíró balesetekkel is. A 13. Annex és az Egyezmény 26. cikkelye közötti összefüggés A 26. cikkely és a jelen Annex intézkedései közötti összefüggés tisztázása céljából, 1951. április 13-án a Tanács 12. ülésszakának 20. értekezletén az alábbi kiegészítő határozatot fogadták el: "Miután az Egyezmény 26. cikkelye úgy intézkedik, hogy az az állam, amelyben a cikkely értelmezése szerinti légijármű baleset bekövetkezik és 'amennyire saját jogszabályai engedik, köteles a baleset körülményeit a Nemzetközi Polgári Repülési Szervezet által erre ajánlott eljárással összhangban kivizsgálni'; és "Miután a Tanács 12. ülésszakának 18. értekezletén, 1951. április 11-én a légijármű baleset kivizsgálására vonatkozóan a 13. Annexet elfogadta; "A Tanács javasolja, hogy az Egyezmény 13. Annex-ében a légijármű baleset kivizsgálására vonatkozó szabványok és ajánlott gyakorlatok képezzék a halállal, vagy súlyos sérüléssel járó balesetek 26. cikkely intézkedései értelmében megindított kivizsgálása során a Szerződő Államok részéről követendő eljárást". "Elfogadva azt: "1) Hogy az államok az Egyezmény 38. cikkelye alapján eltérhetnek a 13. Annex bármely rendelkezésétől, kivéve azt, hogy olyan balesetek vonatkozásában, amelyekre az Egyezmény 26. cikkelyének intézkedései érvényesek és ezen cikkely szerint 'a baleset helyszínének állama köteles vizsgálatot indítani', továbbá 'a légijárművet lajstromozó államnak lehetővé kell tenni, hogy kijelölt megfigyelői a kivizsgáláson jelen lehessenek' és 'a vizsgálatot végző állam köteles közölni az érdekelt állammal az esetről szóló jelentést és megállapításokat'; továbbá 2007/70/II. szám "2) Hogy az itt ajánlott eljárás nem alkalmazható abban az esetben, amikor halálesettel vagy súlyos sérüléssel nem járó légijármű baleset 'a légijárműben vagy a légi-navigációs berendezésekben keletkezett súlyos műszaki hibára utal', amely esetben és mindaddig amíg az ICAO ilyen értelmű eljárásra nem tesz ajánlást, a vizsgálatot a 26. cikkely intézkedéseiből származó kötelezettség figyelembe vételével az érintett állam nemzeti eljárása szerint kell elvégezni." Az Annex-ben említett meghatalmazott képviselő és a tanácsadók együttesen alkotják azokat a megfigyelőket, akik a 26. cikkely értelmében a vizsgálatnál jogosultak jelen lenni. A Szerződő Államok Ténykedése Az eltérések bejelentése. Felhívjuk a Szerződő Állam figyelmét az Egyezmény 38. cikkelyéből fakadó kötelezettségére, mely értelmében a Szerződő Állam köteles a szervezet számára bejelenteni minden olyan eltérést, amely nemzeti előírásai és gyakorlatai, valamint a jelen Annex-ben és annak bármely módosításában található nemzetközi szabványok között fennáll. Felkérjük a Szerződő Államot, hogy az ilyen a bejelentést terjessze ki a jelen Annex-ben és annak bármely módosításában található ajánlott gyakorlatoktól történő eltérésekre is, ha az ilyen eltérések bejelentése a repülés biztonságra nézve fontos. Továbbá, felkérjük a Szerződő Államot, hogy a szervezetet folyamatosan tájékoztassa az esetleg később keletkező eltérésekről, illetve a korábban bejelentett eltérés megszűnéséről is. A jelen Annex módosításainak elfogadását követően a Szerződő Államhoz azonnal külön felkérést juttatunk el az eltérés bejelentése céljából. Felhívjuk az állam figyelmét a 15. Annex rendelkezéseire is, amely az államoknak az Egyezmény 38. cikkelyéből fakadó kötelezettségén kívül előírja, hogy a nemzeti előírások és gyakorlatok, valamint a vonatkozó ICAO szabványok és ajánlott gyakorlatok közötti eltéréseket a légiforgalmi tájékoztató szolgálat útján közzé kell tenni. Az Annex szövegének felhasználása a nemzeti szabályozásban A Tanács 1948. április 13-án elfogadott egyik határozatában felhívja a szerződő állam figyelmét annak szükségességére, hogy saját nemzeti szabályzataiban a megoldható legteljesebb mértékben használja a szabályozó jellegű ICAO szabványok szabatos nyelvezetét, továbbá annak szükségességére, hogy jelezze a szabványoktól való eltéréseket, beleértve mindazon kiegészítő nemzeti előírásokat, amelyek a légi-navigáció biztonságára és rendszerességére nézve lényegesek. Bár a 13. Annex szabványai és ajánlott gyakorlatai általánosan alkalmazandók, mégis sok esetben megerősítést igényelnek annak érdekében, hogy a teljes nemzeti jogszabály megszövegezés létre jöjjön. Az Annex alkotóelemeinek jogállása Egy Annex az alábbi alkotóelemekből áll, habár nem minden elem található meg szükségképpen minden Annex-ben. Az egyes alkotóelemek az alábbiakban feltüntetett jogállással rendelkeznek:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes